Case ID: 1141772
Sentence 5: Lakin məhkəmə, nədənsə, müqavilədə qeyd edilmiş yalançı məbləğləri göstərmişdir.Mülki Məcəllənin 443.3-cü maddəsinin tələblərinə görə əgər bu Məcəllədə və ya müqavilədə ayrı qayda nəzərdə tutulmayıbsa, zərər müəyyənləşdirilərkən öhdəliyin icra edilməli olduğu yerdə kreditorun tələbini borclunun könüllü ödədiyi gün mövcud olmuş qiymətlər, tələb könüllü ödənilmədikdə isə məhkəmənin qərar çıxardığı gün mövcud olmuş qiymətlər nəzərə alınır.Birinci instansiya məhkəməsi qətnaməsində MPM-in 14.2, 217.3. və 217.4 maddələrinə istinad etməsinə baxmayaraq, tərəfindən cavabdehə faktiki ödədiyi məbləği sonuncudan xeyrinə tutulmasını ğöstərməmişdir.İddia ərizəsinin 50000 manat mənəvi ziyana görə cavabdehdən alınaraq, ona verilməsi barədə hissəsi də heç bir qanuni əsas göstərilmədən rədd edilmişdir.Bakı şəhəri Nərimanov rayon məhkəməsi qətnaməsində Mülki Məcəllənin 1097-ci maddəsinə istinad edərək göstərir ki, mənəvi zərərin ödənilməsi barədə iddia o hallarda təmin edilə bilər ki, iddiaçının fiziki və mənəvi sarsıntılar keçirməsi, bunların cavabdehin qanunsuz hərəkətləri və ya hərəkətsizliyi nəticəsində baş verməsi, qanunsuz hərəkət və ya hərəkətsizliklə mənəvi zərər arasında səbəbli əlaqənin olması və zərər vuran şəxsin təqsiri müəyyən edilmiş olsun.Çox maraqlı məntiqdir.